NÕMME RATTAKLUBI
|Jur. nimetus:||MTÜ NÕMME RATTAKLUBI|
|Reg nr: ||80296368|
|Aadress: ||Torni 13, Nõmme, Tallinn|
|Telefon: ||5223303|
|Kontaktisik: ||Kalev Nõmm|
|E-mail: ||email@example.com|
|Koduleht: ||https://www.facebook.com/nommerattaklubi/|
Alates 8.10.2009 on registreeritud MTÜ Nõmme Rattaklubi.
Nõmme Rattaklubi tegutseb ja asub Tallinnas Nõmme linnaosas ja on suunanud oma tegevuse rattaspordi ja suusaspordi arendamisele Tallinn-Nõmmel, Viimsis ja Eestis.
MTÜ Nõmme Rattaklubi koosneb Nõmme Rattakoolist, Viimsi Rattakoolist ja Nõmme Suusakoolist, täiskasvanud ratturite ja suusatajate treeninggruppidest ja samuti elukeskkonna parandamise, spordi edendamise ja vaba aja sisustamise projektidest.
Klubi korraldab noorte-lastetreeninguid ja laagreid kui ka võistlusi. Propageerime sporti kui harrastust ja elustiili, ning parimat võimalust tegeleda tervisespordiga kui ka võistlus/tulemusspordiga.
Nõmme Rattakoolis on võimalus lastel ja noortel tegeleda nii maastiku- kui maanteeratta kui trekiratta treeningutega aadressil Vana Mustamäe 16 ja Torni tn.13. Viimsi Rattakoolis on võimalus lastel harrastada BMX krossi, trial ratta ning MTB treeningutega Viimsis, Männi tee 2, Haabneemes, Viimsi vanas koolis, kus on Viimsi Ratatkoolil välja ehitatud BMX krossi ja Trial ratta sisesaal, kus on head võimalused harrastada rattasõitu ka talvisel ajal.
Klubi ettevõtmiste hulka kuuluvad treeningprotsessi korraldamine, võistlustel osalemine, võistluste korraldamine, juriidiliste kui füüsiliste inimeste kaasamine rattaspordi arendamisse. Nõmme Rattaklubi korraldab rattamatku, talvised perespordipäevi ja klubi tiimide osalemist erinevates võistlussarjades. Kindel ja tähtis koht klubi elujõu ja tuleviku kindlustamisel on noortetöö. Nii Nõmme Rattakooli, Viimsi Rattakooli kui Nõmme Suusakooli on oodatud nii Nõmme, Laagri, Mustamäe, Pääsküla, Kivimäe, Viimsi, Pirita lapsed, samuti lapsed kogu Tallinnast ning Tallinna ümbrusest. Läbi spordi arendamise väärtustame Nõmme/Harku eriliselt kaunist ja rohelist loodust ning sportlikku ja tervet eluviisi. Nõmme Rattaklubil on 4 baasi, kolm Nõmmel ja 1 Viimsis, kust on võimalik rentida nii ratta- kui suusavarustust kui ka remontida ja hooldada jalgrattaid kui suuski. Klubi korraldab samuti jalgrattamatku ja üürib, remondib ning parandab nii jalgratta kui suusavarustust.
Ootame 7-18 aastaseid lapsi ja noori meie treeningtele Nõmmel ja Viimsis. Lisainfo leiad FB lehelt Nõmme Rattaklubi Rattakool Suusakool. Tel. +372 5223303.
EJL litsentseeritud sportlased